154. pješadijska divizija Murge

**154. pješadijska divizija Murđe** (*154a Divisione di fanteria "Murge"*) je bila italijanska okupaciona divizija koja se borila na jugoslovenskom ratištu u tokom drugog svetskog rata.

Učestovala je u borbama na Neretvi i na Sutjesci. Pretrpela je teške gubitke od jugoslovenskih partizana, nakon čega je rasformirana.

## Formacija

* 259. Murge pešadijski puk
* 260. Murge pešadijski puk
* 154. artiljerijski puk
* 154. mitraljeski bataljon
* 154. inženjerski bataljon
* motorna transportna sekcija
* medicinska sekcija
* snabdevačka sekcija
* karabinjerska sekcija 

## Borbe u Jugoslaviji

Divizija Murđe je formirana aprila 1942. godine i poslata u Dalmaciju kao okupaciona sila da se bori protiv jugoslovenskih partizana. Učestvovala je u bici na Neretvi februara 1943. godine, gde je pretrpela teške gubitke.

### Zaseda NOVJ na putu Jablanica-Drežnica

16. 2. 1943. Na putu s. Jablanica - s. Drežnica jedinice 2. proleterske udarne divizije NOVJ razbile 1. bataljon 260. puka italijanske divizije Murđe, koji se kretao uz Neretvu, i zauzele italiianska uporišta Drežnicu i Grabovicu (kod Mostara). Poginulo je 86, a zarobljeno 286 italijanskih vojnika, dok su jedinice NOVJ imale 12 ranjenih.

### Napad NOVJ na Prozor

17. 2. 1943. Jedinice 3. udarne divizije NOVJ i dva bataljona 3. krajiške NOU brigade, su zauzele Prozor, pošto su posle ogorčene dvodnevne borbe slomile otpor 3. bataljona 259. pešadijskog puka italijanske divizije Murđe i čete tenkova. Poginulo je 220, ranjeno mnogo više, i zarobljeno 280 italijanskih vojnika, dok je 3. udarna divizija NOVJ imala 117 ranjenih i 23 mrtva, među kojima je bio i komandir baterije 10. hercegovačke NOU brigade Dušan Pajić-Dašić, narodni heroj. Zaplenjena je ogromna količina naoružanja i municije, uključujući i 5 tenkova.

Partizani su, nakon pada Prozora, pobili čitav zarobljeni treći bataljon 259-te čete Murđe divizije, koji je prethodno odbio poziv na predaju. Stotine leševa italijanskih vojnika su bacili u Neretvu, kako bi zaplašili italijansku komandu u Mostaru:

Italijanskoj okupacionoj komandi u Mostaru je takođe poslat glasnik sa porukom da su većinu prvog bataljona 260 puka divizije Murđe zarobili partizani:

### Napad NOVJ na Ramu

20. 2. 1943. Delovi 10. hercegovačke brigade posle dvodnevnih borbi zauzeli selo Ramu (kod Prozora), koje je branila jedna četa 1. bataljona 259. puka italijanske divizije Murđe, u jačini od oko 200 vojnika. Pobijeno je 183, a zarobljeno 7 italijanskih vojnika. Zaplenjena je veća količina oružja i municije, uključujući i 4 tenka. U ovim borbama je poginuo zamenik komandanta 1. bataljona 10. hercegovačke NOU brigade Milan Kukić, narodni heroj.

### Napad NOVJ na Jablanicu

21. februara Komanda 6. armijskog korpusa izveštava o veoma teškom stanju na frontu divizije Murđe, ali i o povoljnom razvoju po italijane nakon dolaska četničkih pojačanja, koji su savladali "znatan otpor pobunjenika" (tj. Druge proleterske brigade):

22. februara Viša komanda italijanskih snaga Slovenija-Dalmacija javlja da garnizon Jablanica ipak još uvek odoleva, i da im uskoro stiže pomoć:

22. 2. 1943. Posle dvodnevnih borbi 4. proleterska crnogorska brigada prinudila je na predaju delove 1. bataljona 259. puka italijanske divizije Murđe i manji broj domobrana i žandarma i zauzela Jablanicu (kod Mostara). Divizija Murđe je imala 33 mrtva i 164 zarobljena. U izveštaju od 23. februara, italijanska komanda je još uvek bila ubeđena da "garnizon Jablanica snažno odolijeva."

### Evakuacija ranjenika

Slična sudbina zadesila je i druge delove Divizije Murge, koji su ubijeni u iznenadnim napadima i zasedama partizana. Osvajajući italijanske garnizone na Neretvi, snage NOVJ zaplenile su u Prozoru, Drežnici, Rami, Jablanici, Ostrošcu veliki deo naoružanja italijanske divizije Murge. Neke italijanske ranjenike Nemci su evakuisali u Zemun:

Desetkovana Divizija Murge je potom učestvovala i u bici na Sutjesci, odakle se povukla usled teških gubitaka nanetih od strane partizana. Raspuštena je septembra 1943, nakon kapitulacije Italije.

## Povezano
* Bitka na Neretvi
* Napad NOVJ na Jablanicu 1943.
* Napad NOVJ na Prozor februara 1943.
* Napad NOVJ na Konjic februara 1943.
* Italijanske jedinice u Jugoslaviji u Drugom svetskom ratu

## Napomene
;Fusnote

;Izvori

## Literatura
* 
* 

## Vanjske veze
* 154th Infantry Division 'Murge' (vojska.net)
* 154. pešadijska divizija Murge (znaci.org)